Урыстәыла аиҳабыра Аԥсныҟа аалыҵ ԥкрада алагалара азин ҟарҵеит
© Sputnik / Виталий АньковКонтейнерные перевозки грузов в порту Владивостока
© Sputnik / Виталий Аньков/
Ақәҵара аԥсахрақәа аланагалоит Урыстәылатәи атауарқәа ралгара аамҭалатәи аԥҟарақәа ҳәаақәызҵо актқәа рахь.
АҞӘА, хәажәкыра 18- Sputnik. Урыстәыла аиҳабыра Аԥсны, ДЖәР, ЛЖәР, Аахыҵ Уаԥстәыла, Ареспублика Беларусь рахь аалыҵ ԥкрада алагалара азин ҟарҵеит. Абри азы адокумент кьыԥхьуп азинтә информациа аофициалтә интернет портал аҿы.
Уаанӡа ирыдыркылаз ақәҵарақәа рҿы 2022 шықәса ԥхынҷкәын 31 рҟынӡа Урыстәыла атауарқәа Аԥсни Аахыҵ Уаԥстәылеи рахь рынашьҭра азин ҟаҵан.
Уажәы уи аиҭакрақәа аҭаны Аԥсны, ДЖәР, ЛЖәР, Аахыҵ Уаԥстәыла, Ареспублика Беларусь рахь аалыҵ ԥкрада алагалара азин ҟарҵеит.
Адокумент инақәыршәаны ирҭбаауп атауар ахьҭыҵыз шьақәзырӷәӷәо адокументқәа реиқәыԥхьаӡа.
Анашьҭҩы ихы иаирхәар ҟалоит:
Атауар аҭыжьраз асертификат – аформа СТ-1,
Даҽа сертификатк, атауар Урыстәыла ишҭыжьу шьақәзырӷәӷәо, асертификатқәа рызҭо аиҿкаара азинмчала ишьақәыргыланы,
Ма Ааглыхратә хәаахәҭразы аминистрра иаҵанакуа, иалкаау тауарқәак рзы Урыстәыла ишҭыжьу азы ааглыхратә шьақәырӷәӷәа.
Уажәшьҭа аиҳабыра ироуеит алшара Ааглыхратә хәаахәҭразы аминистрреи Аекономикатә ҿиаразы аминистрреи зықәшаҳаҭу Афедералтә усбарҭақәа ражәалагалақәа инарықәыршәаны ишьақәыргылоу аалыҵқәа реиқәыԥхьаӡа атәыла алгараз азинҟаҵара.